בעיר פעולת מערכת מטרו באורך של כ-30 ק"מ שכוללת 21 תחנות. בנוסף לכך היא קשורה עם מערכת רכבת תחתית של ניו דלהי. בנוסף לכך נבנה כביד מהיר באורך של 25 ק"מ בעל 3 מסלולים לכל כיוון שמגיע לעיר הבירה. כמו כן נבנה כביר מהיר באורך של 165 ק"מ לכיוון אגרה. לפי שעה נמל תעופה הקרוב הוא נמל התעופה הבינלאומי אינדירה גנדי, אך כבר החלה בניית נמל תעופה בינלאומי בתחומי העיר.
בעיר הוקמו מספר מוסדות להשכלה גבוהה. כ-50% מהעיר מהווים שטחים ירוקים. בעיר הוקם גן בוטני שמהווה אטרקציה תיירותית מקומית.
מזחלת כלבים
מזחלת כלבים היא מזחלת הנמשכת על ידי כלב מזחלת אחד או יותר, המשמשת לנוע על פני קרח ודרך שלג. נעשה שימוש בסוגים רבים של מזחלות, בהתאם לתפקודם. הם יכולים לשמש עבור מרוץ מזחלות כלבים. באופן מסורתי, בגרינלנד ובאזור הארקטי המזרחי של קנדה, האינואיטים מושכים את הכלבים בצורת מניפה מול המזחלת, בעוד שבאזורים אחרים, כמו אלסקה והחלק המערבי של צפון קנדה, הכלבים מושכים זה לצד זה בזוגות.
היסטוריה.
כוח הכלבים שימש לציד ולנסיעות כבר למעלה מאלף שנים. עוד במאה ה-10 לפני הספירה כלבים אלו תרמו לתרבות האנושית.
הרכבת צוות מזחלות כלבים כרוכה באיסוף כלבים בתפקידים שונים. הכלב המוביל הוא מכריע, ולכן משתמשי המזחלות דואגים במיוחד לכלבים האלה.
במזחלות כלבים, האסקי סיבירי או אלסקן מלמוט הם סוגי הכלבים העיקריים המשמשים למזחלות פנאי בגלל כוחם ומהירותם וסיבולתם וכן יכולתם לעמוד בקור. עם זאת, האסקי אלסקה הם גם כלבים פופולריים למרוץ כלבי מזחלות, בגלל הסיבולת, הרגלי האכילה הטובים, המהירות והמסירות שלהם לריצה גם כאשר הם עייפים.
נייג'ל ויליאמס-גוס
נייג'ל ויליאמס-גוס (באנגלית: Nigel Williams-Goss; נולד ב-16 בספטמבר 1994) הוא כדורסלן אמריקאי המשחק בעמדת הרכז בריאל מדריד מליגת העל הספרדית והיורוליג.
קריירת מכללות.
שנה ראשונה.
את שנותיו הראשונות בכדורסל המכללות שיחק ויליאמס-גוס באוניברסיטת וושינגטון האסקיס.
כפרשמן, ויליאמס-גוס פתח בחמישייה בכל משחק, תוך שהעמיד ממוצעים של 13.4 נקודות, 4.4 אסיסטים, 4.4 ריבאונדים ו-1.1 חטיפות. עונה מרשימה זו זיכתה אותו בבחירה לחמישיית הפרשמנים של אזור Pac-12. הוא הוביל את טבלת הפרשמנים בנקודות, אסיסטים ויחס אסיסטים-איבודים (1.6). הוא קבע שיא חדש לפרשמן באוניברסיטת וושינגטון עם 140 אסיסטים. למרות השנה הפנומנלית שלו, הקבוצה סיימה עם מאזן מאכזב של 15–17 (9-9 במשחקי Pac-12), הפסידה בסיבוב הראשון של טורניר Pac-12 ליוטה, והחמיצה את טורניר אליפות המכללות בכדורסל בפעם הראשונה מאז 2007.
שנה שנייה.
כסופומור, הוא הוביל את ההאסקיס בנקודות (15.6 בממוצע) ואסיסטים (5.9 למשחק). הוא גם תרם 4.7 ריבאונדים ו-1.1 חטיפות למשחק, תוך שהוא פתח בחמישייה ב-30 מתוך 31 המשחקים של הקבוצה. העונה הבולטת שלו זיכתה אותו בבחירה לחמישייה השנייה של Pac-12. וושינגטון פתחה את השנה עם מאזן 0–11 חיובי, כולל ניצחונות מרשימים על אוקלהומה וסן דייגו סטייט. למרות ההתחלה המבטיחה, וושינגטון הפסידה 15 מתוך 20 משחקיה האחרונים, סיימה עם מאזן 15–16 חיובי, והפסידה בסיבוב הראשון של טורניר Pac-12 לסטנפורד.
שנה שלישית.
באפריל 2015, ויליאמס-גוס הודיע שהוא עוזב את וושינגטון ועובר למכללה אחרת.
התחייב לגונזגה במהלך נסיעת הגיוס שלו. עם זאת, על פי חוקי ה-NCAA, הוא לא היה יכול לשחק את עונת 16–2015 אלא לשחק שנתיים מעונת 17–2016.
לאורך עונת הג'וניור שלו, ויליאמס-גוס סיפק את עונתו הטובה ביותר בקולג' בעונה היחידה שלו בגונזגה. ב-38 משחקים ששיחק עבור הזאגס, הוא רשם את ממוצע הנקודות הגבוה ביותר שלו יחד עם נתוני אחוזי הקליעה, הריבאונדים והחטיפות הטובים ביותר שלו, בזמן ששיחק הכי מעט דקות למשחק לאורך קריירת המכללות שלו. בנוסף לנתונים הללו, הוא גם נבחר לשחקן החדש של השנה של אזור החוף המערבי ולשחקן השנה של האזור, וכן נבחר לחמישייה השנייה הכל-אמריקאית כשהוביל את הבולדוגס למאזן 37–2. בנוסף, הוא גם עזר להוביל את גונזגה למשחק גמר אליפות המכללות הראשון שלה אי פעם, שם הפסידו בסופו של דבר לאוניברסיטת קרוליינה הצפונית בצ'אפל היל. לאחר סיום טורניר ה-NCAA, ויליאמס-גוס הכריז על מועמדותו לדראפט 2017.
קריירה מקצועית.
פרטיזן בלגרד (2017–2018).
ב-23 ביוני 2017, ויליאמס-גוס נבחר על ידי יוטה ג'אז כבחירה ה-55 בדראפט ה-NBA של 2017. לאחר ששיחק עבור הג'אז בליגת הקיץ 2017, הוא חתם על חוזה לשנתיים עם המועדון הסרבי פרטיזן בלגרד מליגת העל הסרבית, הליגה האדריאטית והיורוקאפ ב-28 באוגוסט 2017. ב-18 בפברואר 2018, ויליאמס-גוס רשם 23 נקודות, יחד עם 7 אסיסטים, 3 ריבאונדים ו-2 חטיפות, והובילה את פרטיזן לזכייה בגביע רדיבוי קוראץ', לאחר ניצחון 81–75 על היריבה העירונית המושבעת הכוכב האדום בלגרד. לאחר מכן הוא נבחר ל-MVP של הגביע הסרבי.
ב-46 משחקים ששיחק במהלך עונת 2017/18 בכל המסגרות, רשם ויליאמס-גוס ממוצעים של 17.3 נקודות, 7 אסיסטים, 3.4 ריבאונדים ו-1.2 חטיפות למשחק.
אולימפיאקוס (2018–2019).
ב-5 ביולי 2018, ויליאמס-גוס חתם על חוזה לשלוש שנים עם קבוצת אולימפיאקוס היוונית מליגת העל היוונית והיורוליג.
ב-15 ביולי 2019, אולימפיאקוס הודיעה כי ויליאמס-גוס מימש את אופציית הרכישה שלו במיליון דולר כדי להצטרף ליוטה ג'אז.
יוטה ג'אז (2019–2020).
ב-19 ביולי 2019, ויליאמס-גוס חתם ביוטה ג'אז מה-NBA לעונת 2019/2020.
לוקומוטיב קובאן (2021).
ב-5 בינואר 2021, המועדון הרוסי לוקומוטיב קובאן הודיע כי החתים את ויליאמס-גוס.
ריאל מדריד (2021–הווה).
ב-13 ביולי 2021, ויליאמס-גוס חתמה רשמית על חוזה לשנתיים במועדון הספרדי ריאל מדריד מליגת ה-ACB והיורוליג.
בנבחרת הלאומית.
ויליאמס-גוס סייע לארצות הברית לזכות בגביע העולם עד גיל 19 2013 בצ'כיה, תוך העמדת ממוצעים של 7.9 נקודות, 2.8 ריבאונדים, 2.7 אסיסטים ו-0.8 חטיפות, קליעה של 49.1% מהשדה, 42.1% לשלוש ו-90% מהעונשין.
משה וכסלר
אורמניקוט
אורמניקוט (בהונגרית: Örménykút) הוא כפר בנפת סרווש שבמחוז בקש בדרום מזרח הונגריה.
כמו יישובים רבים באירופה גם מספר התושבים באורמניקוט נמצא בירידה. בשנת 1990 חיו בכפר 616 תושבים, ובשנת 2021 רק 299 תושבים.
שמו של היישוב הגיע מסוחרים ארמנים שברחו להונגריה בתקופה הטורקית, שהיו דיירים לשעבר של האזור והשקו את בעלי החיים שלהם בבאר שהייתה בכפר (הביטוי örmény kút בהונגרית הוא "באר ארמנית" בעברית).
האזור מיושב כבר מימי הביניים, והאזכור הראשון בכתב של הכפר הוא משנת 1138. באופן רשמי הוקם הכפר בשנת 1952.
המפלגה האנטי-קפיטליסטית החדשה
המפלגה האנטי קפיטליסטית החדשה (בצרפתית: Nouveau Parti anticapitaliste) היא מפלגת שמאל רדיקלי בצרפת.
היסטוריה.
ייסוד המפלגה.
המפלגה נוסדה ב-2009 על ידי אוליבייה בסנסנו, מועמד השמאל הקיצוני בבחירות 2007, תוך כדי איחוד של "שבר הניצוץ" , "מהפכה קבועה" ומספר ארגוני שמאל קיצוני נוספים. ב-2009 המפלגה נכנסה לעולם הפוליטי כשתמכה בשביתה הכללית באיי הקריביים הצרפתיים באותה שנה, כאשר בסנסנו אף הגיע לגוואדלופ בשיאן של המחאות.
המפלגה סירבה להתאחד עם מפלגת השמאל לקראת הבחירות לפרלמנט האירופי והציגה רשימה עצמאית, צעד שגרר ביקורת מצד חלק מפעילי המפלגה ומנהיגים רבים של השמאל הקיצוני. בסנסנו אמר כי הוא רוצה חזית שהיא אנטי-קפיטליסטית בעליל ושאיננה תלויה בכלל במפלגה הסוציאליסטית. המפלגה קיבלה 840,713 קולות, או 4.88% מהקולות במדינה (4.98% בצרפת היבשתית) אך לא זכתה במושבים. המפלגה סירבה להתאחד עם מפלגת השמאל גם בבחירות המקומיות ב-2010, בהן המפלגה זכתה ב-2.85% בלבד מקולות הבוחרים.
עזיבתו של בסנסנו ובחירתו של פוטו.
בסנסנו אינו רצה להיות מועמד בבחירות 2012 והמפלגה בחרה בפיליפ פוטו, עובד בתעשיית הרכב, לייצג את המפלגה בבחירות הקרובות. לאחר קושי בהשגת 500 החתימות הדרושות עבור מועמד לנשיאות, המפלגה הצליחה להשיג 572 חתימות כדי שמועמדותו של פוטו תאושר. פוטו קיבל 1.15% מכלל קולות הבוחרים. המפלגה כשלה גם בבחירות לאספה הלאומית של אותה שנה, כאשר אף אחד מ-339 המועמדים שלה אינו הצליח להיבחר.
המפלגה קיבלה תוצאות גרועות עוד יותר בבחירות המקומיות של 2014, כאשר איננה קיבלה אפילו אחוז מקולות הבוחרים.
למפלגה היו 2,100 חברים ב-2015. בשל היעדר אמצעים כספיים, המפלגה לא השתתפה בבחירות המקומיות של 2015 וקראה למצביעים שלה לבחור במאבק הפועלים.
המפלגה השתתפה בבחירות לנשיאות 2017 ובחרה בשנית בפוטו בתור המועמד לנשיאות והוא קיבל 1.09% מהקולות. לאחר שמאבק הפועלים סירבה לברית עמה, המפלגה האנטי קפיטליסטית החדשה העמידה 50 מועמדים לאספה הלאומית, כולם לא נבחרו.
משבר פנימי ופיצול.
לאחר שארגון הנוער הקומוניסטי (LCR) השיג רוב במפלגה ב-2018, ההנהגה הייתה מטרה לביקורת פנימית, שהאשימה אותה ברצון רב מדי להתקרב לצרפת בלתי כנועה ובהתרחקות מ"טוהר מהפכני" לטובת רפורמיזם פשוט.
לאחר כישלון המשא ומתן עם מאבק הפועלים, המפלגה איננה השתתפה בבחירות לפרלמנט האירופי ב-2019.
באפריל 2021, הענף השמאלני ביותר של המפלגה "מהפכה קבועה", שקיבל 11% מקולות המצביעים בבחירות האחרונות לקונגרס המפלגה ב-2018, נפרד ממנה, כאשר 296 פעילים הודיעו על עזיבתם. מנהיגם, אנאס קזיב ביקש להתמודד בבחירות לנשיאות 2022 אך כשל בכך, תוך כדי שהוא מאשים את התקשורת באי הצגתו על ידיה .